《浮邱社诗上赵縠阳太史宪长 其二》
明代·霍与瑕

闻说兹邱在海心，洪涛千顷载浮沉。天仙奕奕明开府，水鬼翩翩夜贡琛。

玳瑁五章供法座，珊瑚七尺照华林。自从代变沧桑后，野草閒田直到今。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。